19. ΠΡΑΞΗ ΔΙΟΙΚΗΤΗ ΤΡΑΠΕΖΑΣ ΤΗΣ ΕΛΛΑΔΟΣ Αριθ. 957 της 4/26 Μαρτ. 1987 (ΦΕΚ Α΄ 41) (Άρθρ. 1 του Νομ. 1266/82) Εξαγωγή κερδών αλλοδαπών τραπεζών εγκατεστημένων στην Ελλάδα. Αφού έλαβε υπόψη: α)τις διατάξεις του Νομ. 1266/82 «όργανα ασκήσεως της νομισματικής πιστωτικής και συναλλαγματικής πολιτικής και άλλες διατάξεις». ΄Ελεγχος της πίστεως 12.Θ.β.15α-21 β)το άρθρ. 2 παρ. 1 του ΑΝ 1837/1951 «περί λειτουργίας της Νομισματικής Επιτροπής», απεφάσισε: 1.Επιτρέπεται στις αλλοδαπές τράπεζες που είναι εγκατεστημένες στην Ελλάδα να εξάγουν τα κέρδη που πραγματοποιούν από τις εργασίες τους στη χώρα. Η εξαγωγή αφορά τα καθαρά κέρδη που πραγματοποιούνται στη διάρκεια της εταιρικής χρήσης μετά την αφαίρεση του φόρου που αναλογεί και τυχόν ζημιών προηγουμένων χρήσεων. 2.Η εξαγωγή των κερδών γίνεται μετά τη λήξη κάθε εταιρικής χρήσης, με αφετηρία την εταιρική χρήση του έτους 1986. Επιτρέπεται η σωρευτική εξαγωγή κερδών σε περίπτωση που το σχετικό δικαίωμα δεν ασκήθηκε κατά μία ή περισσότερες προηγούμενες χρήσεις για το σύνολο ή μέρος των επιτρεπόμενων να εξαχθούν κερδών. 3.Η ενδιαφερόμενη τράπεζα θα υποβάλλει στην Τράπεζα της Ελλάδος κατάσταση με πλήρη ανάλυση των κερδών της προηγούμενης χρήσης σε κέρδη από εργασίες της σε συνάλλαγμα και σε κέρδη από εργασίες της σε δραχμές. Για κέρδη από εργασίες σε συνάλλαγμα η κατάσταση θα συνοδεύεται από βεβαιώσεις Αγοράς Συναλλάγματος με ημερομηνία προγενέστερη της ημερομηνίας υποβολής της και για ποσό δραχμών ίσο προς το αιτούμενο προς εξαγωγή ποσό κερδών. 4.Σε περίπτωση που από κατασταλτικό έλεγχο διαπιστωθεί ότι έγινε εξαγωγή κερδών κατά παράβαση των οριζομένων στις προηγούμενες παραγράφους, η τράπεζα υποχρεούται να εισαγάγει αμέσως και εντόκως στο νόμισμα της εξαγωγής τα κέρδη που εξήχθησαν. 5.Οι αποφάσεις ΥΠ 115/19/9.10.1975, ΥΔΣ 96/49/19.3.1976, ΥΠ 157/1/8.2.1977 και ΥΔΣ 186/36/1.4.1977 καταργούνται. 